અમદાવાદ: અમદાવાદના અમરાઇવાડી વિસ્તારમાં આવેલ સુખરામનગરમાં વહેલી સવારે ટ્રકચાલકે એક્ટિવા પર જઇ રહેલા સ્કૂલના ટ્રસ્ટી અને તેમની શિક્ષિકા પત્નીને અડેફેટે લેતાં સર્જાયેલા અકસ્માતમાં શિક્ષિકાનું ઘટનાસ્થળે જ કમકમાટીભર્યું મોત થયું હતું, જ્યારે તેમના પતિને ઇજા થઇ હતી. અકસ્માત એટલો ભયંકર હતો કે ટ્રકના ટાયરમાં ફસાઇને શિક્ષિકા ૧પ ફૂટ સુધી ઘસડાતાં માથું છુંદાઇ ગયું હતું. અકસ્માત બાદ પુરઝડપે ફરાર થઇ રહેલા ટ્રકચાલકે પકડાઇ જવાના ડરથી ત્રણથી ચાર વાહનોને અડફેટમાં લીધાં હતાં. લોકોએ શાહીબાગ સિવિલ હોસ્પિટલ પાસેથી તેને પકડી પાડ્યો હતો.